Limbažu novada DOME

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

Lūdzu iekļaut Teritorijas attīstības un Finanšu komitejas sēdēs

Lēmuma projekts

**Par Limbažu novada pašvaldības domes saistošo noteikumu “Grozījumi Limbažu novada pašvaldības domes 2024.gada 25.aprīļa saistošajos noteikumos Nr.12 „Limbažu novada pašvaldības aģentūras “LAUTA” nolikums” nodošanu sabiedrības viedokļa noskaidrošanai**

Ziņo Ģirts Vilciņš

Ar Limbažu novada pašvaldības domes 2024. gada 25.aprīļa lēmumu Nr.258 apstiprināti Limbažu novada pašvaldības domes saistošie noteikumi Nr. 12 „Limbažu novada pašvaldības aģentūras “LAUTA” nolikums” (protokols Nr.7., 4)

Lai nodrošinātu efektīvāku aģentūras darbu, priekšlikums aģentūras kompetencē nodot arī ar uzņēmējdarbības atbalstu saistītos jautājumus.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Pamatojoties uz Pašvaldību likuma 46. panta trešo daļu, 49. pantu, **atklāti balsojot: PAR** –\_\_\_\_\_\_\_\_\_\_\_\_\_\_\_\_\_\_, **PRET –** \_\_\_\_\_\_\_\_\_\_\_\_\_\_\_\_\_, **ATTURAS –** \_\_\_\_\_\_\_\_\_\_\_\_\_\_\_\_, komiteja **NOLEMJ:**

1. Nodot Limbažu novada pašvaldības domes saistošo noteikumu projektu “Grozījumi Limbažu novada pašvaldības domes 2024.gada 25.aprīļa saistošajos noteikumos Nr.12 „Limbažu novada pašvaldības aģentūras “LAUTA” nolikums””un tam pievienoto paskaidrojuma rakstu pašvaldības nolikumā noteiktajā kārtībā publicēšanai pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām (projekts pielikumā).
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Limbažu novada pašvaldības Centrālās pārvaldes Juridiskajai nodaļai, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Atbildīgo par lēmuma izpildi noteikt Limbažu novada pašvaldības Centrālās pārvaldes Juridiskās nodaļas vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.

Lēmumu nosūtīt: Juridiskā nodaļa, Sabiedrisko attiecību nodaļa, PA “LAUTA”